Linkin Park. Linkin Park – vatani Los Anjeles (Kaliforniya) boʻlgan rok guruh, hozirgi paytda ular Warner Brothers Records (en) bilan shartnoma tuzganlar. Ular Nu-Metal janridagi eng mashhur va eng daromadli guruh deb hisoblanishadi. Debyut albomi „Hybrid Theory“ (2000) dunyo boʻylab 27 million nusxada sotilgan. Guruh aʼzolari. Hozirgi kundagi tarkibi Sobiq aʼzolari Gastrol musiqachilari 2001-yilgacha Linkin Park tarkibida boʻlgan sobiq aʼzolar: Kayl Kristner (Kyle Christner) – Hybrid Theory EP yozilishida ishtirok etgan: Bas-gitara. Nosedive guruhida basist boʻlgan. Hozirda punk (ska) yoʻnalishida ijod qiladi. Skott Kozel (Scott Koziol) – Hybrid Theory yozilishida ishtirok etgan: Bas-gitara. Berkli Musiqa Kollejida oʻqigan va 1994-yilda tamomlagan. Uning yangi ijodi haqida bu yerda oʻqish mumkin: www.bassslut.com Mark Ueykfild (Mark Wakefield) – Vokal. Guruhning Xero paytida, Chesterdan avval ashula aytgan. Velvet Hammer managementʼda ishlaydi. Taproot guruhining menejeri, oldin System Of A Down guruhi bilan ishlagan. System Of A Down'ning „Toxicity“ albomiga muqova yaratgan. Guruh haqida. Guruh 2000-yilning 28-sentyabrida oʻzining birinchi singli „One Step Closer“ chiqishidan soʻng mashhurlikka erishdi. Guruhning musiqasi hip hop, pop, rok va elektron sempllarning aralashmasidan iborat. Guruhning birinchi nomi – Xero (keyin „Hybrid Theory“ga almashtirilgan), 2000-yildan buyon Linkin Park deb ataladi. Guruh boshida Mike Shinoda – vokalist, Brad Delson – gitarist, bassist, Rob Bourdon – barabanchidan tashkil topgan, keyin Mark Wakefield – asosiy vokalist, Joseph Hahn – DJ va Dave Farrell qoʻshilishgan. 1997-yilda ular oʻzining birinchi 4 qoʻshiqdan iborat „Xero“ nomli kichkina albomini yaratishdi va asta sekin klub, teatrlarda ijro etishni boshlashdi. 1999-yilda Mark Wakefield bu guruhning kelajagi yoʻq deya ularni tashlab ketdi, ular sarosimaga tushishmadi va yangi vokalist qidirishga tushishdi. Va nihoyat „Zomba Music“ vitse-prezidenti orqali kutilgan vokalist – Chester Bennington ularning nazariga tushdi. 1999-yil 20-mart kuni Hybrid Theory nomi ostidagi guruh Chester Benningtonga qoʻngʻiroq qilishdi va undan vokalini demo kassetaga yozib joʻnatishni soʻrashdi. Chester oʻsha kuni oʻzining 23-tugʻilgan kunini nishonlayotgan edi va shunga qaramasdan u studioga borib kassetaga vokalini yozib, ertasi kuni ularga joʻnatdi. Uning ovozidagi kuch guruhni hayratga soldi va undan guruhga qoʻshilishini soʻrashdi. Chester u paytgacha bir necha guruhlarda ish olib borgan edi va muvaffaqiyatga erisha olmaganidan keyin hafsalasi pir boʻlgan edi. U oʻzining omadini yana bir bor sinab koʻrishga qaror qildi va Feniks(Chesterning tugʻilib oʻsgan shahri)dan Los-Angelesga yaʼni ularning oldiga koʻchib bordi. "Hybrid Theory" 2000 1999-yilda Linkin Park oʻzining birinchi albomi „Hybrid Theory“ ustida ish yuritishni boshladi. 2000-yilning iyul oyiga kelib Linkin Park albom ustida ish tugaganini aytishdi va konsertlar bera boshlashdi. Albom 2000-yilning 24-oktyabr kuni taqdim etildi. Guruh tezda mashhurlikka erishdi. 2001-yilning yanvar oyida Linkin Park „Hybrid Theory“ albomi orqali „Hybrid Theory World Tour“ga chiqishdi. 57ta konsertdan iborat boʻlgan katta tur 2001-yilning 24-sentyabrida Amsterdamda yakuniga yetadi. 2001-yilning sentyabr oyiga kelib albom 4.8 million nusxada sotilgan edi. 2001-yilda „Crawling“, 2002-yilda „In The End“ ashulalari uchun Linkin Park mukofotlangan. Albomning mashhurligi ketidan Linkin Park 2001-yilda „Ozzfest“, „Rock Am Ring“ kabi festivallarda ishtirok ettilar va boshqa rock guruhlar bilan ham tur qildilar. 2000-2001-yillar davomida Linkin Park 324 ta konsert uyushtirishgan. "Meteora" 2003 2001-yil yozning oxirlarida Linkin Park AQSH boʻylab tur uyushtirishayotgan edi. Oʻsha paytlarda ular yangi ashulalar ustida ish boshlashdi. 2002-yil mart oyida uzoq davom etgan „Hybrid Theory World Tour“ tugagandan soʻng ular oʻz shahriga Los-Angelesga qaytib kelishdi va ikkinchi albom ustida ish boshlashdi. 2002-yilni ular studioda ashula yozish bilan oʻtkazishdi va 2002-yilning 12-dekabr kuni ularning yangi albomi „Meteora“ tayyor boʻlgani eʼlon qilindi. 2003-yil 23-fevral kuni Linkin Park navbatdagi tur „LP Underground Tour“ ga chiqishdi. 16 ta konsertdan iborat boʻlgan tur 26-mart kuni nihoyasiga yetdi. Tur yevropada boshlandi va konsertlar „Hybrid Theory“ va „Meteora“ albomi ashulalaridan iborat edi. Va nihoyat, kutilgan damlar keldi. 2003-yilning 25-martida ikkinchi albom „Meteora“ chiqdi va bir necha oy ichida katta mashhurlikka erishdi. 2003-yilning 9-aprel aprel kuni navbatdagi „Project Revolution“ turi boshlandi, tur AQSH boʻylab 13 ta konsertdan iborat edi va 26-aprel kuni nihoyasiga yetdi. Shu yilning iyul oyida Metallica „Summer Sanitarium“ nomli tur rejalashtirishdi va Linkin Park ham shu turda Limp Bizkit, Mudvayne, Deftones guruhlari bilan birgalikda ishtirok etishdi. 2003-yil 2-3-avgust kunlarida Linkin Park Texas shtatining Dallas va Xyuston shaharlarida konsert orqali oʻzining „Live in Texas“ nomli jonli albomini yozib olishdi va noyabr oyida muxlislarga havola etishdi. 2007-yil 15 may kuni Minutes to Midnight albomi dunyo yuzini koʻrdi. Muhlislar rasmiy relizidan 10 kun oldin uni tinglashga muvaffaq boʻldilar. Chester bir intervyusida aytgandi, Linkin Park har doim oʻziga yoqqan musiqani yaratganlar, „Meteora“ bilan esa ishlar bunday kechmagan. Ular „Meteora“ni muhlislar „Hybrid Theory“ kabi stildagi albomni eshitishlari hohlagani uchun shunday yozganlar. Hozir esa, guruh yangi musiqasidan toʻliq mamnun va „oʻzini komfortda sezmoqda“. Bu albom kollektivning avvalgi ishlaridan shu bilan farqlanadiki, unda kamroq agressiv riflar, rep, koʻproq musiqaviylik boʻlib, guruh muhlislarini ajratdi. Birinchilarga nyu-metaldan chekinish yoqmadi va ular birinchi ishlarni eng yahshi deb hisobladilar. Ikkinchilar esa, yangi ovozni guruhning rivojlanishidagi keyingi pogʻona deb qabul qilishdi. Yangi saund U2’ga oʻxshash boʻlib qoldi. Va darrov bu bilan Linkin Park’ni guruhda paydo boʻlgan yangi ovoz, yangi stilni solishtirib kritikaga mahkum qilishdi. „Guruhning navbatdagi albomini 2012-yilgacha kutish kerakmi?“, – degan savolga ijobiy javob olindi. Mister Benningtonning soʻzlariga qaraganda, Linkin Park „Oʻzligini toʻliq angladilar. Shuning uchun endi albomlarni tezroq yozadilar“. Diskografiya. Albomlar. Shuningdek, Linkin Parkning pirat albomlari mavjud. Ulardan biri Under Attack (B-Sides) albomidir. Bu albomda taronalarining yarmi haqiqatdan ham Linkin Parkka tegishli: taronalar Hybrid Theory va Meteora albomlaridan yigʻilgan. Bu albomning ayrim ashulalarini Grey Daze guruhi (Chesterning avvalgi guruhi) ijro etadi. Shuningdek, hamma taronalarning nomlari toʻgʻri nomlanmagan. Yana, pirat albomlar qatoriga 2003-yil chiqarilgan Erection albomi kiradi. Bu albom ashulalarining bir qismini Tribal Ink nomli shved guruhi ijro etadi. Tribal Ink guruhining Surrounded By Freaks albomi mavjud, shu albomning hamma ashulalari boshqatdan nomlanib, soʻng Erection albomiga koʻchirilgan. Erection albomining qolgan ashulalari haqiqatdan ham Linkin Park tomonidan ijro etiladi, ammo ular guruhning avvalgi albomlaridan olingan. LP Underground Bonus CDlar. Ushbu disklar roʻyxatdan oʻtish pulli boʻlgan LPUnderground aʼzolariga yuboriladi. Erkin sotuvdagi barcha LPUndeground disklari pirat nusxalardir.